Брус Ўіліс

**Ўолтэр Брус Ўіліс** (; нар. 19 сакавіка 1955 году) — амэрыканскі актор, рэжысэр й пісьменьнік. Сваю дзейнасьць пачаў у тэатрах і на тэлебачаньні ў 1980-я гады. Найбольш вядомым посьпехам быў тады сэрыял *«[[Сьвятло месяца]]»* (1985—1989). Але найбольшую вядомасьць у ЗША й у сьвеце атрымала стружка *«[[Цьвёрды арэшак]]»* (1988), дзе ён згуляў ролю Джона Маклэйна. Разам з тым Ўіліс згуляў у больш 60-ці карцінах. Шмат зь якіх займелі сусьветны розгалас. Сярод іх *«[[Крымінальнае чытво]]»* (1994), *«[[12 малпаў]]»* (1995), *«[[Пяты элемэнт]]»* (1997), *«[[Армагедон (фільм)|Армагедон]]»* (1998), *«[[Шостае пачуцьцё]]»* (1999), *«[[Нязломны (фільм)|Нязломны]]»* (2000), *«[[Горад грахоў (фільм)|Горад грахоў]]»* (2005), *«[[РЭД]]»* (2010) і *«[[Нястрыманыя 2]]»* (2012).

Ўіліс быў жанаты зь вядомай акторкай Дэмі Мур. Яны маюць трох дачок, але ў 2000 годзе яны разжаніліся. Іхны шлюб доўжыўся 13 гадоў. З 2009 году Ўіліс жанаты з мадэлькай Эмі Гэмінк, зь якою мае двух дачок.

## Біяграфія
### Паходжаньне
Ўіліс нарадзіўся 19 сакавіка 1955 году ў Ідар-Абэрштайне ў фэдэральнай зямлі Райнлянд-Пфальц, што месьціцца ў Заходняй Нямеччыне. Ягоны бацька Дэйвід Ўіліс быў амэрыканскім ваяром, што служыў у Нямеччыне. Ягоная матка Марлен была немкаю. У 1957 годзе пасьля звальненьня з войска тата забраў сям’ю на сваю радзіму ў штат Нью-Джэрзі. Маці працавала ў банку, а тата зарабляў на жыцьцё рамонтнікам аўтамабіляў.

### Пачатак кар’еры
Пад час навучаньня ў школе Ўіліс пачаў удзельнічаць у школьных тэатральных гуртках. Пасьля заканчэньня школы пачаў працаваць ахоўнікам або вартаўнiком на АЭС у Сэйлеме. У 1980-я гады пачаў спрабаваць гуляць у тэатрах. Ён зьняўся ў некаторых карцінах.

Ўіліс пакінуў Нью-Ёрк і ад’ехаў у Каліфорнію, дзе выконваў ролі ў некаторых тэлевізыйных перадачах. У 1984 годзе згуляў ролю другога пляну ў кароткай дзеі ў карціне *«[[Паліцыя Маямі]]»*. У 1985 годзе меў кароткі выступ у карціне *«Цёмны загон»*. Але вядомасьць прынесла яму выкананьне ролі дэтэктыва ў тэлесэрыяле *«[[Сьвятло месяца]]»*, які выходзіў на тэлевізіі з 1985 па 1989 гады.

Затым Ўіліс здымаўся ў карцінах *«[[Блэйк Эдўардс]]»* (1987), *«[[Сьляпая сустрэча]]»* поруч з Кім Бэсынджэр. Найбольш вядомым для актора стала карціна *«[[Цьвёрды арэшак]]»* (1988), дзе згуляў Джона Маклэйна. Затым меў ролі ў карцінах, якія ўжо ня мелі такога посьпеху, як гэты фільм. У канцы 1980-х гадоў Ўіліс запісаў зборнік песень.

### 1990-я гады
У 1990-я гады актор спрабаваў здымацца ў працягах найбольш пасьпяховай карціны *«Цьвёрды арэшак»*. Ён зьявіўся ў кінастужках *«[[Цьвёрды арэшак 2]]»* (1990) і *«[[Цьвёрды арэшак 3: Помста]]»* (1995). У пачатку 1990-х гадоў Ўіліс здымаўся ў няўдалых карцінах, што не прыносілі вядомасьць і добры прыбытак. У 1994 годзе ён выканаў кароткую ролю ў карціне *«[[Крымінальнае чытво]]»*. У 1996 годзе гуляў у дзіцячых маляваных карцінах, дзе агучваў ролі. Усяго зьняўся ў розных карцінах, але большасьць было няўдалымі. Толькі адну зь іх *«[[Армагедон (фільм)|Армагедон]]»* (1998) можна назваць посьпехам.

### 2000-я гады

У 2000 годзе, Ўіліс атрымаў узнагароду Эмі за ролю таты ў камэдыі. У гэтым жа годзе ён зьявіўся у фільме *«[[Дзевяць крокаў]]»*, дзе выканаў ролю Тульпана-забойцы. З гэтага часу актор пачаў здымацца ў фільмах штогод, але якасьць гэтых кінастужак была сумнеўнай. У 2007 годзе зьняўся ў працягу сваёй вядомай франшызы *«[[Цьвёрды арэшак 4]]»*. Разам з тым зьяўляўся ў фільмах разам з Арнольдам Шварцэнэгерам, Сылвэстрам Сталонэ ды іншымі акторамі.

## Сям’я
У канцы 1987 году Ўіліс пазнаёміўся з Дэмі Мур. 21 лістапада 1987 году ён жаніўся зь ёю. Яна нарадзіла яму трох дачок: Рамэр Ўіліс (нар. 16 жніўня 1988 году), Скаўт Лору Ўіліс (нар. 20 ліпеня 1991 году), Талула Бэл Ўіліс (нар. 3 лютага 1994 году). Пазьней 18 кастрычніка 2000 году Ўіліс разжаніўся з Дэмі Мур. Потым ён меў стасункі з акторкаю Брук Бэрнз, але ў 2004 годзе яны разышліся. 21 сакавіка 2009 году ажаніўся з мадэлькай Эмай Гэмінк. Яна нарадзіла яму двух дачок, як то Мэйбэл Рэй Ўіліс (нар. 1 красавіка 2012 году) і Эвэлін Пэн Ўіліс (нар. 5 траўня 2014 году).

## Крыніцы

## Вонкавыя спасылкі
* 

Катэгорыя:Акторы ЗША